ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Μαρτίου 1995 για καθορισμό των ειδικών όρων εισαγωγής ζώντων διθύρων μαλακίων, εχινοδέρμων, χιτωνοφόρων και θαλασσίων γαστεροπόδων καταγωγής Περού (Κείμενο που παρουσιάζει ενδιαφέρον για τον ΕΟΧ) (95/174/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου της 15ης Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 3 στοιχείο β),

Εκτιμώντας:

ότι οι διατάξεις της νομοθεσίας του Περού παρέχουν στο Ministerio de Salud, Direcciσn General de Salud Ambiental («DIGESA»), την ευθύνη του υγειονομικού ελέγχου των ζώντων διθύρων μαλακίων, των εχινοδέρμων, των χιτωνοφόρων και των θαλασσίων γαστεροπόδων καθώς και την επίβλεψη των όρων υγιεινής και καταλληλότητας της παραγωγής τους - ότι αυτή η ίδια νομοθεσία παρέχει στο DIGESA το δικαίωμα να επιτρέπει ή να απαγορεύει τη συλλογή ζώντων διθύρων μαλακίων, εχινοδέρμων, χιτωνοφόρων και θαλασσίων εχινοδέρμων ορισμένων ζωνών 7

ότι η οργάνωση της DIGESA και των εργαστηρίων της είναι σε θέση να εξακριβώσει με αποτελεσματικό τρόπο την εφαρμογή της ισχύουσας νομοθεσίας στο Περού 7

ότι οι αρμόδιες αρχές του Περού είναι σε θέση να ανακοινώνουν τακτικά και γρήγορα στην Επιτροπή πληροφορίες σχετικά με την ύπαρξη πλαγκτού που περιέχει τοξίνες στις ζώνες συλλογής 7

ότι οι αρμόδιες αρχές του Περού παρείχαν επίσημα διαβεβαιώσεις για την τήρηση των κανόνων που περιλαμβάνονται στο κεφάλαιο V του παραρτήματος της οδηγίας 91/492/ΕΟΚ και για την τήρηση απαιτήσεων ισοδύναμων προς τις απαιτήσεις που προβλέπονται από την παρούσα οδηγία για την ταξινόμηση των ζωνών παραγωγής και μετεγκατάστασης, την έγκριση των κέντρων αποστολής ή καθαρισμού, τους ελέγχους δημόσιας υγείας και την επίβλεψη της παραγωγής 7 ότι για κάθε πιθανή μεταβολή των ζωνών συλλογής η Κοινότητα θα ενημερώνεται σχετικά 7

ότι το Περού μπορεί να περιλαμβάνεται στον κατάλογο των τρίτων χωρών που πληρούν τις προϋποθέσεις ισοδυναμίας που αναφέρονται στο άρθρο 9 παράγραφος 3 στοιχείο α) της οδηγίας 91/492/ΕΟΚ 7

ότι οι διαδικασίες υγειονομικού πιστοποιητικού που αναφέρονται στο άρθρο 9 παράγραφος 3 στοιχείο β) σημείο i) της οδηγίας 91/492/ΕΟΚ πρέπει να περιλαμβάνουν τον καθορισμό ενός πρότυπου πιστοποιητικού, τη γλώσσα στην οποία πρέπει τουλάχιστον να συντάσσεται και την ιδιότητα του υπογράφοντος καθώς και το υγειονομικό σήμα που τίθεται στα δέματα 7

ότι πρέπει, σύμφωνα με το άρθρο 9 παράγραφος 3 στοιχείο β) σημείο ii) της οδηγίας 91/492/ΕΟΚ να οριοθετηθούν οι ζώνες παραγωγής από τις οποίες μπορούν να συλλέγονται και να εξάγονται προς την Κοινότητα δίθυρα μαλάκια, εχινόδερμα, χιτωνοφόρα και θαλάσσια γαστερόποδα 7

ότι, σύμφωνα με άρθρο 9 παράγραφος 3 στοιχείο γ) της οδηγίας 91/492/ΕΟΚ πρέπει να καταρτιστεί ένας κατάλογος των μονάδων από τις οποίες επιτρέπεται η εισαγωγή διθύρων μαλακίων, εχινοδέρμων, χιτωνοφόρων και θαλασσίων γαστεροπόδων 7 ότι οι μονάδες αυτές μπορούν να καταχωρηθούν στον κατάλογο μόνο εάν έχουν εγκριθεί επίσημα από τις αρμόδιες αρχές του Περού 7 ότι εναπόκειται επομένως στις αρμόδιες αρχές του Περού να διασφαλίσουν την τήρηση των διατάξεων που προβλέπονται για τον σκοπό αυτό από με άρθρο 9 παράγραφος 3 στοιχείο γ) της οδηγίας 91/492/ΕΟΚ 7

ότι οι ειδικοί όροι εισαγωγής εφαρμόζονται με την επιφύλαξη των αποφάσεων που λαμβάνονται κατ' εφαρμογήν της οδηγίας 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Ministerio de Salud, Direcciσn General de Salud Ambiental (DIGESA) είναι η αρμόδια αρχή στο Περού για να εξακριβώσει και να πιστοποιήσει εάν τα ζώντα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα πληρούν τις απαιτήσεις της οδηγίας 91/492/ΕΟΚ.

Άρθρο 2

Τα ζώντα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα καταγωγής Περού που προορίζονται για την κατανάλωση από τον άνθρωπο πρέπει να πληρούν τους ακόλουθους όρους:

1. Κάθε αποστολή πρέπει να συνοδεύεται από πρωτότυπο υγειονομικό πιστοποιητικό, αριθμημένο, δεόντως συμπληρωμένο, με ημερομηνία και υπογραφή, το οποίο πρέπει να αποτελείται από ένα μόνο φύλλο, του οποίου το πρότυπο περιλαμβάνεται στο παράρτημα Α.

2. Πρέπει να προέρχονται από εγκεκριμένες ζώνες παραγωγής που περιλαμβάνονται στο παράρτημα Β.

3. Πρέπει να έχουν συσκευασθεί σε σφραγισμένες συσκευασίες, από εγκεκριμένο κέντρο αποστολής ή καθαρισμού, που περιλαμβάνεται στον κατάλογο του παραρτήματος Γ.

4. Κάθε συσκευασία πρέπει να φέρει ανεξίτηλο υγειονομικό σήμα που να περιλαμβάνει τουλάχιστον τις ακόλουθες ενδείξεις:

- τη χώρα αποστολής: ΠΕΡΟΥ,

- το είδος (κοινή και επιστημονική ονομασία),

- τον προσδιορισμό της ταυτότητας της ζώνης παραγωγής και του κέντρου αποστολής μέσω του αριθμού έγκρισης,

- την ημερομηνία συσκευασίας, αποτελούμενη τουλάχιστον από την ένδειξη της ημέρας και του μηνός.

Άρθρο 3

1. Το πιστοποιητικό που αναφέρεται στο άρθρο 2 σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους στο οποίο διενεργείται ο έλεγχος.

2. Το πιστοποιητικό πρέπει να φέρει το όνομα, την ιδιότητα και την υπογραφή του κτηνίατρου της DIGESA καθώς και την επίσημη σφραγίδα του «Ministerio de Salud, Direcciσn General de Salud Ambiental» (DIGESA). Όλες αυτές οι ενδείξεις πρέπει να έχουν διαφορετικό χρώμα από τις άλλες ενδείξεις του πιστοποιητικού.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 7 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

(2) ΕΕ αριθ. L 46 της 19. 2. 1991, σ. 1.